Ülesanne: 
Vali üks toode! Selleks võib olla mistahes artikkel - toit, riietusese, kreem, elektroonikaseade, tarbekaup, auto jne 
Kui oled toote välja valinud, mine poodi ja püüa leida toote tüüpiline näide ning selle keskkonnasõbralik, õiglase kaubanduse põhimõtete järgi toodetud või kohalik alternatiiv. 
Nüüd võrdle kahte toodet! 
Harjutuse tegemiseks prindi tabel paberile ja täida lahtrid! 
Õpetajaga kokkuleppel võid tabeli ka salvestada oma arvutisse ja täidetuna saata selle e-kirjaga :)
	Toode A 	Toode B 	
1. Omadused 
Kirjelda toodet ja selle iseloomulikke omadusi! 
Millisel tootel on paremad omadused? 
			
2. Hind 
Kirjuta üles toodete hinnad! 
Milline toode on odavam? 
			
3. Kvaliteet 
Kuidas hindaksid selle toote kvaliteeti? 
Vastupidavus? Maitse? Välimus? 
Millisel tootel on parem kvaliteet? 			
4. Hind keskkonnale 	
a) Tootmine 
Püüa välja selgitada toodete tootmiskulud ja too välja põhipunktid! 
Millise toote tootmiskulud keskkonnale on väiksemad? 
			
b) Pakendid 
Kirjelda toodete pakendeid! 
Millisel tootel on vähem pakendit? 
			
c) Transport 
Millistest riikidest on tooted pärit? 
Milline toode on pärit lähemalt? 
			
d) Tarbimine 
Kirjuta üles toodete energiavajadus (kui tooted vajavad toimimiseks energiat) 
Millise toote energiavajadus on väiksem? 
			
e) Kõrvaldamine 
Kirjuta, kuidas kõrvaldad tooted või nende pakendid? 
Millise toote kõrvaldamine on keskkonnasõbralikum? 
			
Kas toodetel on muid aspekte, mida saab võrrelda? Kui jah, siis mis need on? 
Milline toode on võrdluse põhjal eelistatavam? 
			
5. Kokkuvõte 
Millise toote ostaksid Sina? 

Milline toode on keskkonna seisukohalt parem?